Лъчезар Станчев
Майстор с нови сечива

chitanka.info

Сечко с умната глава

има нови сечива.

Майстор е това момче,

чука, реже и сече.

Виж, мухите по стъклата

гони храбро с чук в ръката

Нокти реже със трион,

с топката кове пирон.

А след туй сече дърва

със мотика във тава.

Цял ден радио върти

не с ръка, а със клещи.

И със острото длето

шие копче на палто.

Майстор Сечко тук дойде,

Сечко с умната глава,

който има сечива,

нека да му ги даде!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.